Zápisnica
zo zasadnutia Miestneho zastupiteľstva mestskej časti Bratislava – Podunajské Biskupice zo dňa 04.02.2014.

Prítomní:	PhDr. Alžbeta Ožvaldová	-	starostka mestskej časti
		Ing. Mária Hašková		-	miestna kontrolórka 
		poslanci			-	podľa prezenčnej listiny
		pracovníci MiÚ		-	podľa prezenčnej listiny

Navrhnutý program :

01)	Otvorenie.
02)	Kontrola plnenia uznesení prijatých na zasadnutí MiZ MČ Bratislava – Podunajské Biskupice
	a) dňa 10.12.2013
	b) dňa 30.12.2013.
03)	Vyhodnotenie Plánu práce kontrolnej činnosti za rok 2013.
04)	Plán práce kontrolnej činnosti na I. polrok 2014.
05)	Návrh na zrušenie uznesenia č. 344/2010-2014 zo zasadnutia MiZ MČ Bratislava – Podunajské Biskupice dňa 10.12.2013 a predaj pozemku parc.č. 2738, záhrady o výmere 197 m2 na Šamorínskej ul. v k.ú. Podunajské Biskupice v zmysle zákona č. 258/2009 Z.z., ktorým sa mení a dopĺňa zákon SNR č. 138/1991 Zb. o majetku obcí v znení neskorších predpisov a o zmene a doplnení niektorých zákonov zo dňa 16.6.2009 podľa § 9a ods. 1 c/ manželom Petrovi Klenovičovi, Mlynské Luhy 52, 821 05 Bratislava a Eleonóre Klenovičovej, Šamorínska 43, 821 06 Bratislava, ako víťazom priameho predaja.
06)	Návrh prevádzkovej doby pre prevádzkareň BISTRO – CAFE BAR CYPRUS na Podunajskej 28, Bratislava prevádzkovateľa Adriana Baranová, Švabinského 2, Bratislava.
07)	Návrh prevádzkovej doby pre prevádzkareň Kafíčko ALIS na Kazanskej 3, Bratislava prevádzkovateľa Lucia Damborská – Kafíčko ALIS, Uzbecká 20, Bratislava.
08)	Návrh prevádzkovej doby pre prevádzkareň Ali Pasha Kebab Pizza na tržnici Lotyšská, Bratislava prevádzkovateľa Mehmet Ali Can, Korytnícka 2, Bratislava.
09)	Návrh prevádzkovej doby pre prevádzkareň Tryskáč pub restaurant, Padlých hrdinov 71, Bratislava prevádzkovateľa Tryskáč s.r.o., Padlých hrdinov 71, Bratislava.
10)	Prehľad výberových konaní v roku 2013 v zmysle zákona č. 25/2006 Z.z. v znení neskorších zmien a doplnkov.
11)	Správa o činnosti matričného úradu za rok 2013.
12)	Návrh na vyplatenie odmeny miestnej kontrolórke za II. polrok 2013.
13)	Rôzne.
14)	Interpelácie poslancov.
15)	Záver.

Informácia:	Informácia o stave čistoty a poriadku na území MČ a činnosti na úseku odpadového hospodárstva za rok 2013.

02)

k bodu 01)	Otvorenie.

	Starostka mestskej časti PhDr. Alžbeta Ožvaldová privítala na zasadnutí miestneho zastupiteľstva poslancov mestskej časti,  pracovníkov miestneho úradu a ďalších hostí. Konštatovala, že na zasadnutí je prítomných 14 poslancov, t.j. miestne zastupiteľstvo je uznášania schopné. Z rokovania sa ospravedlnil poslanec Bukvay. V rámci schvaľovania programu starostka mestskej časti dala hlasovať o zaradení bodu č. 11 „Správa o činnosti matričného úradu za rok 2013“, ktorý nebol predmetom rokovania miestnej rady. Tento návrh prítomní poslanci jednomyseľným hlasovaním schválili (za: 14). Následne dala hlasovať o predloženom programe rokovania ako celku, zložení návrhovej komisie a overovateľov zápisnice a miestne zastupiteľstvo prijalo

UZNESENIE č. 360/2010-2014
Miestne zastupiteľstvo Mestskej časti Bratislava – Podunajské Biskupice

s c h v a ľ u j e
1.	predložený návrh programu rokovania
za: 14 – jednomyseľne

2. 	návrhovú komisiu v zložení: 	         	Peter Adamec, Pavol Kubiš, 
						Olívia Falanga Wurster;
za: 14 – jednomyseľne

3.	overovateľov zápisnice:  		František Chmelíček, Izabella Jégh.
za: 14 – jednomyseľne

k bodu 02)	Kontrola plnenia uznesení prijatých na zasadnutí MiZ MČ Bratislava – Podunajské Biskupice
			a) dňa 10.12.2013
			b) dňa 30.12.2013.

Materiál uviedla starostka mestskej časti PhDr. Ožvaldová. Miestne zastupiteľstvo bez diskusie prijalo

	UZNESENIE č. 361/2010-2014
Miestne zastupiteľstvo Mestskej časti Bratislava – Podunajské Biskupice

s c h v a ľ u j e
predloženú kontrolu plnenia uznesení prijatých na svojich zasadnutiach:
a)	dňa 10.12.2013
b)	dňa 30.12.2013.

za: 14 – jednomyseľne

03)

k bodu 03)	Vyhodnotenie Plánu práce kontrolnej činnosti za rok 2013.

Materiál uviedla miestna kontrolórka Ing. Hašková. V diskusii poslankyňa Čierna vyslovila úvahu ohľadne vhodnosti podmienok Vyhlášky MZ SR ktorá určuje, že na jedno dieťa musí byť najmenej 4 m2 plochy dennej miestnosti, pričom naplnenosť tried, t.j. fyzická prítomnosť detí je v priemere len okolo 70 %. Ak by sa táto vyhláška novelizovala, bolo by možné prijať do materských škôl viac detí a tým uspokojiť viac rodičov. K tejto úvahe podala legislatívne vysvetlenie starostka mestskej časti so záverom, že mestská časť musí plniť aj podmienky predmetnej vyhlášky a príslušného zákona. Vystúpenie poslanca Deja sa týkalo pohľadávok pri prenajímaní nájomných bytov a ich vymáhania, ale aj predchádzaniu vzniku pohľadávok. V tomto smere navrhol vyberanie záloh na nájomné. Zároveň dal návrh na doplnenie predloženého uznesenia o ukladaciu časť pre prednostu miestneho úradu v znení: „ukladá prednostke miestneho úradu nájomníkom bytov, ktorí sú dlžní na nájomnom tri mesiace zrušiť zmluvu o ubytovaní a podať na nich žalobu na vymáhanie dlžnej sumy“. Miestna kontrolórka potvrdila, že vyčíslené pohľadávky sú staršieho dáta, sú vymáhané a aj súčasnej dobe po troch mesiacoch neplatenia nájomného sú dohody o ubytovaní rušené. Vedúca oddelenia sociálnych vecí, zdravotníctva a bytovej politiky miestneho úradu PhDr. Fratričová informovala, že v Štatúte Ubytovne je zapracovaná podmienka platenia jedného mesačného nájomného vopred. 
Predkladateľka materiálu autoremedúrou prijala návrh poslanca Deja na doplnenie uznesenia.
Po ukončení diskusie miestne zastupiteľstvo prijalo

	UZNESENIE č. 362/2010-2014
Miestne zastupiteľstvo Mestskej časti Bratislava – Podunajské Biskupice

A.	b e r i e   n a   v e d o m i e
Správu z kontrolnej činnosti za rok 2013 bez pripomienok;

B.	u k l a d á
prednostke miestneho úradu nájomníkom bytov, ktorí sú dlžní na nájomnom tri mesiace zrušiť zmluvu o ubytovaní a podať na nich žalobu na vymáhanie dlžnej sumy.

za: 14 – jednomyseľne

k bodu 04)	Plán práce kontrolnej činnosti na I. polrok 2014.

Materiál uviedla miestna kontrolórka Ing. Hašková. V rámci svojho úvodného slova autoremedúrou zmenila náplň kontroly pod bodom 5/ predloženého materiálu z dôvodu, že vedúca matriky a EPO predložila na dnešné rokovanie miestneho zastupiteľstva Správu o činnosti matričného úradu za rok 2013 vrátane finančného hospodárenia. Miesto tejto kontroly bude vykonaná kontrola na úseku sociálnej starostlivosti, vrátane kontroly prijatých nápravných opatrení z kontrolnej činnosti za rok 2013 v časti vymáhania pohľadávok za nájomné v Ubytovni na Priekopníckej ul. S touto zmenou poslanci vyjadrili súhlas a bez diskusie prijali

04)

UZNESENIE č. 363/2010-2014
Miestne zastupiteľstvo Mestskej časti Bratislava – Podunajské Biskupice

s c h v a ľ u j e
Plán práce kontrolnej činnosti na I. polrok 2014 so zmenou v bode č. 5/ nasledovne: kontrola na úseku sociálnej starostlivosti, vrátane kontroly prijatých nápravných opatrení z kontrolnej činnosti za rok 2013 v časti vymáhania pohľadávok za nájomné v Ubytovni na Priekopníckej ul.

za: 14 – jednomyseľne

k bodu 05)	Návrh na zrušenie uznesenia č. 344/2010-2014 zo zasadnutia MiZ MČ Bratislava – Podunajské Biskupice dňa 10.12.2013 a predaj pozemku parc.č. 2738, záhrady o výmere 197 m2 na Šamorínskej ul. v k.ú. Podunajské Biskupice v zmysle zákona č. 258/2009 Z.z., ktorým sa mení a dopĺňa zákon SNR č. 138/1991 Zb. o majetku obcí v znení neskorších predpisov a o zmene a doplnení niektorých zákonov zo dňa 16.6.2009 podľa § 9a ods. 1 c/ manželom Petrovi Klenovičovi, Mlynské Luhy 52, 821 05 Bratislava a Eleonóre Klenovičovej, Šamorínska 43, 821 06 Bratislava, ako víťazom priameho predaja.

Materiál uviedla starostka mestskej časti PhDr. Ožvaldová. Miestne zastupiteľstvo bez diskusie prijalo

	UZNESENIE č. 364/2010-2014
Miestne zastupiteľstvo Mestskej časti Bratislava – Podunajské Biskupice

A.  r u š í
uznesenie č. 344/2010-2014 zo zasadnutia Miestneho zastupiteľstva mestskej časti Bratislava – Podunajské Biskupice dňa 10.12.2013

B.  s c h v a ľ u j e
predaj pozemku parc. č. 2738, záhrady  o výmere 197 m² na  Šamorínskej ulici v k.ú. Podunajské Biskupice v zmysle zákona č. 258/2009 Z.z. ktorým sa mení a dopĺňa zákon Slovenskej národnej rady č. 138/1991 Zb. o majetku obcí v znení neskorších predpisov a o zmene a doplnení niektorých zákonov zo dňa 16.6.2009 podľa § 9a ods. 1 c/  Petrovi Klenovičovi, Mlynské Luhy 52, 821 05 Bratislava a Eleonóre Klenovičovej, Šamorínska 43, 821 06 Bratislava ako víťazom priameho predaja za celkovú sumu  20 550,00 €.

C.	u k l a d á
1. prednostke miestneho úradu zabezpečiť vypracovanie a podpísanie kúpnych zmlúv na predaj predmetných pozemkov,
2. kupujúcemu uhradiť bankovým prevodom celú  kúpnu cenu naraz do 30 dní od podpísania
kúpnej zmluvy všetkými zmluvnými stranami,
3. prednostke miestneho úradu zabezpečiť po zaplatení kúpnej ceny nehnuteľností vypracovanie návrhu na vklad do katastra nehnuteľností v prospech kupujúceho za podmienky, že kupujúci podá návrh na vklad do katastra nehnuteľnosti a uhradí správny poplatok súvisiaci s prevodom vlastníckeho práva k nehnuteľnostiam.

za: 14 – jednomyseľne

05)

k bodu 06)	Návrh prevádzkovej doby pre prevádzkareň BISTRO – CAFE BAR CYPRUS na Podunajskej 28, Bratislava prevádzkovateľa Adriana Baranová, Švabinského 2, Bratislava.

Materiál uviedla starostka mestskej časti PhDr. Ožvaldová. Miestne zastupiteľstvo bez diskusie prijalo

	UZNESENIE č. 365/2010-2014
Miestne zastupiteľstvo Mestskej časti Bratislava – Podunajské Biskupice

                                                           s c h v a ľ u j e
prevádzkovú dobu pre prevádzkareň: BISTRO – CAFE BAR CYPRUS , Podzáhradná 28, Bratislava prevádzkovateľa: Adriana Baranová, Švabinskeho 2,  Bratislava , v rozpätí:

Pondelok			11,00 – 22,00 h.
Utorok				11,00 – 22,00 h.
Streda				11,00 – 22,00 h.
Štvrtok				11,00 – 22,00 h.
Piatok		11,00 – 23,00 h.
Sobota				12,00 – 23,00 h.
Nedeľa			12,00 – 22,00 h.

za: 14 – jednomyseľne

k bodu 07)	Návrh prevádzkovej doby pre prevádzkareň Kafíčko ALIS na Kazanskej 3, Bratislava prevádzkovateľa Lucia Damborská – Kafíčko ALIS, Uzbecká 20, Bratislava.

Materiál uviedla starostka mestskej časti PhDr. Ožvaldová. Miestne zastupiteľstvo bez diskusie prijalo

	UZNESENIE č. 366/2010-2014
Miestne zastupiteľstvo Mestskej časti Bratislava – Podunajské Biskupice

                                                           s c h v a ľ u j e
prevádzkovú dobu pre prevádzkareň: Kafíčko ALIS, Kazanská 3, 821 06 Bratislava prevádzkovateľa: Lucia Damborská – Kafíčko ALIS, Uzbecká 20, 821 06 Bratislava , v rozpätí:

Pondelok			10,00 – 22,00 h.
Utorok				10,00 – 22,00 h.
Streda				10,00 – 22,00 h.
Štvrtok				10,00 – 22,00 h.
Piatok		10,00 – 23,00 h.
Sobota				15,00 – 23,00 h.
Nedeľa			15,00 – 22,00 h.

za: 14 – jednomyseľne

06)

k bodu 08)	Návrh prevádzkovej doby pre prevádzkareň Ali Pasha Kebab Pizza na tržnici Lotyšská, Bratislava prevádzkovateľa Mehmet Ali Can, Korytnícka 2, Bratislava.

Materiál uviedla starostka mestskej časti PhDr. Ožvaldová. Vo svojom úvodnom slove upriamila pozornosť poslancov na negatívne stanovisko miestnej rady a komisie územného plánu, výstavby, životného prostredia, odpadov a cestného hospodárstva k predloženému návrhu. Po otvorení diskusie poslanci neodporučili žiadosť schváliť s prihliadnutím na skutočnosť, že prevádzka sa nachádza cca 20 m od problémového bytového domu „Pentagon“, kde sú ubytovní najmä neprispôsobiví občania a v tesnej blízkosti Základnej školy na Bieloruskej ulici a tiež poukázali na nevhodné stavebno – technické riešenie tejto prevádzky na nočný predaj.
Z diskusie jednoznačne vyplynul negatívny postoj poslancov k predloženému návrhu a preto starostka mestskej časti dala hlasovať o uznesení s tým, že miestne zastupiteľstvo neschvaľuje predložený návrh a miestne zastupiteľstvo prijalo

UZNESENIE č. 367/2010-2014
Miestne zastupiteľstvo Mestskej časti Bratislava – Podunajské Biskupice

                                                          n e s c h v a ľ u j e
prevádzkovú dobu pre prevádzkareň: Ali Pasha Kebab Pizza, Lotyšská tržnica, 821 07 Bratislava prevádzkovateľa: Mehmet Ali Can, Korytnická 2, 821 06 Bratislava  v rozpätí:

Pondelok			07,00 – 23,00 h.
Utorok				07,00 – 23,00 h.
Streda				07,00 – 23,00 h.
Štvrtok				07,00 – 23,00 h.
Piatok		07,00 – 04,00 h.
Sobota				07,00 – 04,00 h.
Nedeľa			10,00 – 23,00 h.

za: 14 – jednomyseľne

k bodu 09)	Návrh prevádzkovej doby pre prevádzkareň Tryskáč pub restaurant, Padlých hrdinov 71, Bratislava prevádzkovateľa Tryskáč s.r.o., Padlých hrdinov 71, Bratislava.

Materiál uviedla starostka mestskej časti PhDr. Ožvaldová. Po otvorení diskusie poslankyňa Jégh odporučila poslancom návrh schváliť s prihliadnutím na skutočnosť, že v tomto prípade ide o novú prevádzku a jej umiestnenie nepredpokladá vznik problémov s rušením nočného kľudu. Tento návrh podporila aj zástupkyňa starostky mestskej časti p. Nagy. Miestne zastupiteľstvo bez ďalšej diskusie prijalo

07)

UZNESENIE č. 368/2010-2014
Miestne zastupiteľstvo Mestskej časti Bratislava – Podunajské Biskupice

s c h v a ľ u j e
prevádzkovú dobu pre prevádzkareň: Tryskáč pub restaurant, Padlých hrdinov 71, 821 06 Bratislava prevádzkovateľa: Tryskáč s.r.o., Padlých hrdinov 71, 821 06 Bratislava  v rozpätí:

Pondelok			10,00 – 24,00 h.
Utorok				10,00 – 24,00 h.
Streda				10,00 – 24,00 h.
Štvrtok				10,00 – 24,00 h.
Piatok		10,00 – 03,00 h.
Sobota				10,00 – 03,00 h.
Nedeľa			10,00 – 24,00 h.

za: 14 – jednomyseľne

k bodu 10)	Prehľad výberových konaní v roku 2013 v zmysle zákona č. 25/2006 Z.z. v znení neskorších zmien a doplnkov.

Materiál uviedla starostka mestskej časti PhDr. Ožvaldová. Z diskusie poslancov vyplynula požiadavka na menovanie aj poslancov do výberových komisií. Poslanec Szabó navrhol menovať do každej výberovej komisie aspoň jedného člena príslušnej komisie miestneho zastupiteľstva. Poslanec Dej navrhol menovať troch poslancov do výberovej komisie na dodanie prác, resp. tovarov nad 20 tis. Eur. Poslankyňa Filová navrhla menovať troch poslancov do výberovej komisie na dodanie prác, resp. tovarov nad 10 tis. Eur. Starostka mestskej časti sa vyjadrila, že táto požiadavka nie je problémom a dala hlasovať o navrhnutom uznesení doplnenom o návrh poslankyne Filovej, ako i nižšom limite na menovanie poslancov do výberových komisií. Následne miestne zastupiteľstvo prijalo

UZNESENIE č. 369/2010-2014
Miestne zastupiteľstvo Mestskej časti Bratislava – Podunajské Biskupice

A.	b e r i e   n a   v e d o m i e
predložený „Prehľad výberových konaní v r. 2013 v zmysle zákona č. 25/2006 Z. z. 
v znení neskorších zmien a doplnkov“;

B.	ž i a d a
starostku mestskej časti menovať troch poslancov do výberovej komisie na dodanie prác, resp. tovarov nad 10 tis. Eur.

za: 8		proti: 0		zdržali sa: 6

08)

k bodu 11)	Správa o činnosti matričného úradu za rok 2013.

Materiál uviedla starostka mestskej časti PhDr. Ožvaldová. Po otvorení diskusie poslankyňa Jégh poukázala na rozsiahlosť agendy vykonávanej na matričnom úrade na súčasných 2,5 zamestnancov na tomto úseku a požiadala o prehodnotenie počtu zamestnancov s tým, že by sa 0,5 pracovný úväzok prekvalifikoval na 1 pracovný úväzok. Starostka mestskej časti poukázala na skutočnosť, že v tomto prípade sa jedná o prenesený výkon štátnej správy, ktorý je tiež nedofinancovaný zo strany štátu. Prisľúbila však odsledovanie činnosti a vyťaženosti zamestnancov. Prednostka miestneho úradu povedala, že už v súčasnosti matričnému úradu venuje dostatočnú pozornosť, sleduje jej činnosť a vyťaženosť pracovníkov. Poslankyňa Čierna vyslovila úvahu, že k zníženiu zaťaženosti matričného úradu by pomohlo zriadenie notárskeho úradu v našej mestskej časti. K tejto úvahe sa vyjadril poslanec Krippel s tým, že notárske obvody určuje Ministerstvo spravodlivosti SR, nie je to voľné podnikanie, t.j. mestská časť zriadenie notárskeho úradu nevie ovplyvniť. Poslankyňa Filová pochválila predložený materiál a odporučila starostke mestskej časti kapacitne posilniť predmetný úsek miestneho úradu.
Po ukončení diskusie miestne zastupiteľstvo prijalo

UZNESENIE č. 370/2010-2014
Miestne zastupiteľstvo Mestskej časti Bratislava – Podunajské Biskupice

b e r i e   n a   v e d o m i e
Správu o činnosti matričného úradu za rok 2013.

za: 14 – jednomyseľne

k bodu 12)	Návrh na vyplatenie odmeny miestnej kontrolórke za II. polrok 2013.

Materiál uviedla starostka mestskej časti PhDr. Ožvaldová. Miestne zastupiteľstvo bez diskusie prijalo

	UZNESENIE č. 371/2010-2014
Miestne zastupiteľstvo Mestskej časti Bratislava – Podunajské Biskupice

s c h v a ľ u j e
vyplatenie odmeny miestnej kontrolórke mestskej časti vo výške 30%  z mesačného platu za mesiace júl až december 2013.

za: 14 – jednomyseľne

k bodu 13)	Rôzne.

a)	Starostka mestskej časti informovala poslancov o:
1.	ďalšom rokovaní na najvyššej úrovni ohľadne výstavby rýchlostnej cesty R7, ktorého sa osobne zúčastnila;

09)

2.	inštalovaní troch kamier v našej mestskej časti; predmetné kamery boli nainštalované pri predajniach BILLA a LIDL a pri nákupnom centre JANTÁR na Bieloruskej ulici. Do rozpočtu hl.m. SR Bratislavy na rok 2014 je naplánovaných ďalších 600 tis. € na realizáciu kamerového systému v Bratislave. V prípade, že tieto finančné prostriedky budú mestským zastupiteľstvom schválené, vyvinie maximálne úsilie na osadenie ďalších kamier aj do našej mestskej časti.
3.	prebiehajúcom výberovom konaní na rekonštrukciu sociálnych zariadení v štyroch materských školách (Dudvážska, Latorická, Linzbothova, Estónska) s tým, že už schválené finančné prostriedky nebudú postačovať a preto pri záverečnom účte mestskej časti navrhne miestnemu zastupiteľstvu vyčlenenie ďalších finančných prostriedkov na tieto akcie;
4.	stave financovania základných škôl v mestskej časti so záverom, že na mzdy zamestnancov týchto škôl chýba mestskej časti 147.548,- Eur.

b)	O slovo sa prihlásil prítomný občan p. Dušan Jahelka a poslanci mu jednomyseľným hlasovaním umožnili vystúpiť. Pán Jahelka sa pochvalne vyjadril k práci starostky mestskej časti, poslancom miestneho zastupiteľstva, ako i zamestnancom miestneho úradu, keď pri viacerých návštevách na úrade bol prístup zamestnancov ústretový a príjemný. Vyjadril sa, že si váži prácu všetkých menovaných, nakoľko to robia dobre.

k bodu 14)	Interpelácie poslancov.

p. Filová:  1.	Informovala sa, či sa nepočíta s rekonštrukciou sociálnych zariadení aj v materskej škole na Podzáhradnej ulici.
	Starostka mestskej časti odpovedala, že ďalšie návrhy na investície budú predložené na schválenie miestnemu zastupiteľstvu po spracovaní záverečného účtu mestskej časti za rok 2013.

                 2.	Poďakovala za realizovaný orez stromov na Bodrockej ulici.

p. Čierna:  	Informovala o vydarenej a krásnej akcii v kostole Sv. kríža, ku ktorej prispela aj mestská časť formou finančného príspevku schváleného miestnym zastupiteľstvom.

p. Jégh:	Informovala sa, ako pokročilo konanie vo veci čiernej stavby garáže na Hviezdnej ulici (mot. vozidlá stále parkujú na komunikácii).
	Vedúci stavebného úradu ak. arch. Paštéka odpovedal, že konanie vo veci vydania stavebného povolenia bolo zastavené, bolo začaté konanie o odstránení stavby a investorovi bude uložená pokuta.

p. Chmelíček: 1. Upozornil na 3 ks veľkých výtlkov pred bytovým domom Lotyšská 46.
	Odpovedal vedúci referátu životného prostredia, odpadového a cestného hospodárstva Ing. Vandriak. Vysvetlil, že s ohľadom na technologický postup v súčasnosti nie je možné vykonať opravu výtlkov. Miestny úrad má výtlky na komunikáciách v jej správe zmapované a hneď ako to počasie dovolí sa pristúpi k ich opravám.

                  2.	Požiadal kolegov – poslancov, aby počas rokovania miestneho zastupiteľstva vypli svoje mobilné telefóny.

10)

p. Kubiš:	Požiadal poprosiť školy o zabezpečenie dôstojnejších podmienok pre prácu okrskových volebných komisií v nastávajúcich troch voľbách v tomto roku (dorezané a popísané lavice, drevené stoličky, školský inventár vo volebnej miestnosti a pod.).
	Starostka mestskej časti ubezpečila, že riaditelia základných škôl budú požiadaný o zabezpečenie tejto požiadavky.

p. Černý:   1.	Vyslovil úvahu, či by mestská časť nemohla dofinancovať členov okrskových volebných komisií.
	Starostka mestskej časti vyjadrila jednoznačný nesúhlas. Mestská časť nemôže vynakladať z jej rozpočtu finančné prostriedky na odmeňovanie členov volebných komisií, ktorých delegujú politické strany.

                  2.	Upozornil na zanedbané športovisko priľahlé k ZŠ Podzáhradná. K problému sa pripojil aj poslanec Adamec s tým, že toto športovisko má byť podľa nájomnej zmluvy prístupné aj verejnosti.
	Starostka mestskej časti prisľúbila preveriť podmienky nájomnej zmluvy a zabezpečiť nápravu.

p. Krippel:	Požiadal kolegov poslancov, aby v termíne do 31.3.2014 podali komisii ktorej je predsedom majetkové priznania tak, ako im to ukladá zákon.

k bodu 15)	Záver.

Starostka mestskej časti PhDr. Alžbeta Ožvaldová poďakovala poslancom a ostatným prítomným za účasť a ukončila zasadnutie miestneho zastupiteľstva so želaním príjemne prežitých vianočných sviatkov. 

Ing. Eva  J a n i g o v á					PhDr. Alžbeta O ž v a l d o v á  
prednostka							starostka 
miestneho úradu						mestskej časti

Overovatelia zápisnice:	František Chmelíček		.......................................................

				Izabella Jégh			.......................................................

Alžbeta  J a n č u l o v á
zapisovateľka